Cenazaya Ûgûr Şakarî bajarê Neussî de bi merasîmêkê biheybetî ameye wedartene. Keyeyê  Şakarî ra kes Dêrsim de nêmendo, coka cenazaya ey bajarê Neussî de ameye definkerdene.
Temsîlkarê KCDK-E, TJK-E, YJK, FEDA, MLKP, Partîzanî ya pîya xeylî nuştox, rojnameger, parlamenter  û şarê Kurdî û dostê înan tewrê merasîmî bîyî. Merasîmî de aktîvîsta TJK-E Gonul Kaya qisey kerd. Kaya va, ‘‘Şakarî çalakîya ke rojêka tarîye de viraşte, bi adirê Newroze roşn kerde. Ê ke wazene bi tecrîd cuya ma tarî bikerê, cewabêko rind da înan. Ma zî do mucadeleyê ey gird bikerê û waştişê ey bîyarê ca.‘‘
Cenazaya Şakarî bi slogananê, ‘Şehîd nêmirenî‘ ameye definkerdene. Roja Şeme do Dusseldorf seba Ûgûr Şakarî merasîmê vîrardişî bêro viraştene.
